న్యూఢిల్లీ: రాష్ట్రపతి అభ్యర్థి ఎంపికపై ముగ్గురు సభ్యుల కమిటీతో బీజేపీ ఓవైపు కసరత్తు చేస్తుండగా ఆ పార్టీ ఎంపీ శత్రుఘ్నసిన్హా మాత్రం 'అద్వానీ'నే బెస్ట్ ఛాయెస్ అంటూ కుండబద్ధలు కొట్టారు. అద్వానీ బీజేపీ కురువృద్ధుడని, ఆయననే రాష్ట్రపతిని చేయాలని వరుస ట్వీట్లలో పేర్కొన్నారు. కులం, వర్గం, ప్రాంతం, లింగభేదం వంటి పసలేని అంశాలు పక్కనపెడితే అద్వానీనే ఫస్ట్ అండ్ బెస్ట్ ఛాన్స్ అని ఆయన అన్నారు. రిఫరిండం ద్వారానో,  ప్రజల చేత ప్రజల కొరకు ప్రత్యక్ష ఎన్నికలు జరపడమో చేస్తే నిస్సందేహంగా ఆయన దరిదాపులకు కూడా ఎవరూ రారని అన్నారు. దేశ ప్రస్తుత పరిస్థితుల్లో రాష్ట్రపతి పదవికి ఆయనే మొదటి, చిట్టచివరి ఛాయెస్ కూడా కావాలన్నారు. అద్వానీ గొప్ప రాజనీతిజ్జ్ఞుడని, దేశ ప్రజలంతా ఆయనకు మద్దతుగా ముందుకు రావాలని కోరారు. రాష్ట్రపతి పదవికున్న గౌరవానికి అద్వానీ సరితూగుతారని, బీజేపీ పితామహుడైన ఆయనకు ఆ గౌరవం అందించాలనే ఆలోచన ప్రతి ఒక్కరికీ కలగాలని తాను కోరుకుంటున్నానని అన్నారు. 'బీజేపీలోనే కాదు, బయట వారు కూడా అద్వానీ అనుభవాన్ని ఎవరూ సవాలు చేయలేరు. పీఎం పదవికి అన్ని అర్హతులున్నప్పటికీ ఆయనను ఆ పాత్ర పోషించకుండా నిర్దయగా పక్కనపెట్టేయడం కూడా నేను తరచు ఆలోచిస్తుంటాను. అద్వానీ అంటే నాకెంతో ఇష్టం. దేశానికి ఆయన చేసిన సేవలకు సెల్యూట్ చేస్తున్నాను. ఆయన చిరకాలం ఆరోగ్యంగా ఉండాలని కోరుకుంటున్నాను.  లాంగ్ లివ్ అద్వానీ జీ...లాంగ్ లివ్ బీజేపీ, జైహింద్!' అంటూ శత్రుఘ్నసిన్హా వరుస ట్వీట్లలో అద్వానీపై తనకున్న గురుభక్తి చాటుకున్నారు.
newdhilly: rashtrapati abhyarthi empikapai mugguru sabhyula kamiteetho bgfa ovaipu kasarattu chestundagaa aa party empy satrughnasinha maatram 'adwani'nee best chayes antuu kundabaddhalu kottaru. adwani bgfa kuruvruddhudani, aayanane raashtrapatini cheyalani varusa tweetlalo perkonnaru. kulam, vargam, praantam, lingabhedam vanti pasaleni amsaalu pakkanapedithe adwanine fust and best chans ani aayana annaru. referindam dwarano,  prajala chetha prajala koraku pratyaksha ennikalu jarapadamo cheste nissandehamgaa aayana daridaapulaku kuudaa evaruu raarani annaru. desha prastuta paristhitullo rashtrapati padaviki aayane modati, chittachivari chayes kuudaa kavalannaru. adwani goppa raajaneetignuduni, desha prajalantaa aayanaku maddatugaa munduku ravalani koraru. rashtrapati padavikunna gouravaaniki adwani sarituugutaarani, bgfa pitaamahudaina aayanaku aa gowravam andinchaalane aalochana prati okkarikee kalagaalani taanu korukuntunnanani annaru. 'beejeepeelone kaadu, bayata vaaru kuudaa adwani anubhavaanni evaruu savalu cheyaleru. pm padaviki anni arhatulunnappatiki aayananu aa paatra pooshinchakundaa nirdayagaa pakkanapetteyadam kuudaa nenu tarachu aalochistuntaanu. adwani ante naakentho ishtam. deshaniki aayana chesina sevalaku selute chestunnanu. aayana chirakaalam aarogyamgaa undaalani korukuntunnanu.  lang liv adwani jee...lang liv bgfa, jaihind!' antuu satrughnasinha varusa tweetlalo advaaneepai tanakunna gurubhakti chaatukunnaaru.